ડીસાના જૂની પોસ્ટ ઓફિસ પાસે રહેતા પરિવાર નવરાત્રિમાં ગરબા જોવા ગયો હતો. ત્યારે તસ્કરો ઘરમાં પ્રવેશી સોના-ચાંદીના દાગીના તેમજ રોકડ રૂપિયા 1 લાખ 14 હજાર નો મુદ્દામાલ ચોરી તસ્કરો નાસી છૂટયા હતા. ડીસા નગરપાલિકાના પ્રમુખ કાંતિભાઈ સોની શહેરના જૂની પોસ્ટ ઓફિસ પાસે રહે છે. ગત શુક્રવારે તેમનો પરિવાર ગરબા જોવા ગયો હતો જે તક નો લાભ લઇ તસ્કરો ઘરના ઉપરના માળે પ્રવેશ્યા હતા બાદમાં તસ્કરો સામાન વેરવિખેર કરી ઘરમાં પડેલા સોના-ચાંદીના દાગીના તેમજ રોકડ મળી કુલ 1 લાખ ૧૪ હજાર ન મુદ્દામાલ ચોરી નાસી છૂટ્યા હતા. જો કે પરિવારને આ બાબતની જાણ થતાં પરિવાર પણ અચરજમાં મુકાઈ ગયું હતું આ ઘટના અંગે તેમના પુત્ર નિતેશ કુમાર કાન્તિલાલ સોની એ ડીસા ઉત્તર પોલીસ મથકે અજાણ્યા શખ્સો વિરુદ્ધ ફરિયાદ નોંધાવી હતી.